A guerra entre as dos potencias las enfeblixió tanto que os nomadas arabes d'o desierto, unificaus baixo a teocracia monoteísta d'a nueva relichión musulmana consiguioron conquerir as provincias orientals de l'Imperio Román d'Orient on a mayoría d'a población no yera griega u no yera helenizada de tot (Echipto, Siria, etc..), y tot l'Imperio Persán Sasanida. Os bizantins reorganizoron as mugas de l'imperio con unas nuevas entidatz administrativas de caracter melitar, os temas. En os temas bi ha destinaus uns soldaus d'elite a las órdens d'un stratega y recibiban como paga lotes de tierra. O tema mes antigo fue o tema Armeniaco, seguiu por o tema Anatolico, Opsikión y Caravision/Cibirrotes. Por o suyo exito en aturar a los musulmans a organización de temas s'estendilló a tot l'Imperio (islas Echeas, Balcans, Italia). En os Balcans se creyoron os temas de Tracia y Helada p'aturar a los bulgaros y eslavos.